সমকামিতা
মহিলা সমকামীদের বোঝাতে সবচেয়ে বেশি ব্যবহৃত শব্দটি হল লেসবিয়ান এবং পুরুষ সমকামীদের ক্ষেত্রে গে, যদিও গে কথাটি প্রায়শ সমকামী মহিলা ও পুরুষ উভয়কে বোঝাতেও সাধারণভাবে ব্যবহৃত হয়। নানা কারণে স্বঘোষিত সমকামীর সংখ্যা এবং মোট জনসংখ্যার মধ্যে সমলৈঙ্গিক সম্পর্কে আবদ্ধ মানুষের অনুপাত নির্ণয় করা দুঃসাধ্য। এই কারণগুলোর মধ্যে প্রধান হল সমকামভীতি ও বিপরীতকামবাদের সমর্থনজনিত বৈষম্যের কারণে অনেক সমকামী প্রকাশ্যে তাদের যৌনতা স্বীকার না করা। অন্যান্য প্রাণীদের মধ্যেও সমকামী আচরণের নিদর্শন নথিভুক্ত হয়েছে।
সমকামিতা
২০০৮ সালের সমীক্ষা অনুযায়ী, ব্রিটিশ জনগণের ১৩% লোকের জীবনের কোন না কোন সময়ে সমলিঙ্গীয় যৌন অভিজ্ঞতা রয়েছে আর এদের মধ্যে ৬% নিজেদেরকে সমকামী বা উভকামী হিসেবে পরিচয় দিয়েছেন। একইভাবে, ২০১০ সালে যুক্তরাজ্যের অফিস ফোর ন্যাসন স্ট্যাটিস্টিকস করা এক সমীক্ষায় ৯৫% ব্রিটিশ ব্যক্তি নিজেদের বিপরীতকামী হিসেবে পরিচয় দিয়েছেন, ১.৫% বলেছেন যে "আমি জানি না", "অন্য কিছু" এথবা প্রশ্নের উত্তর দেন নি।